Vyučovacia hodina s využitím dramatickej hry
V uvedenom metodickom liste sme činnosti, ktoré vykonával učiteľ a činnosti, ktoré vykonávali žiaci názorne spracovali vo forme prehľadnej tabuľky, v ktorej sme okrem jednotlivých činností uviedli aj časový limit, v ktorom sa príslušná aktivita realizovala.
	Škola:
	 ZŠ Dvory nad Žitavou

	Trieda:
	II.A

	Predmet:
	Tvorivé čítanie

	Vzdelávacia oblasť:
	Jazyk a komunikácia

	
	

	Téma:
	Včely na výzvedách

	Cieľ vyučovacej hodiny:





	Kognitívny cieľ: Čítať dlhšie vety s priamou rečou a otázkami. Naučiť žiakov dramatizovať podľa predlohy. Rozvíjať obrazotvornosť, detskú fantáziu, slovnú zásobu žiakov, brainstorming. Precvičiť si tvorenie jednoduchých viet.

	
	Afektívny cieľ:Naučiť žiakov bez strachu a pocitu neistoty prejaviť svoje pocity a emócie. Rozvíjať neverbálnu komunikáciu – hlavne mimiku, emocionálnu inteligenciu.

	
	Psychomotorický cieľ: Vedieť prezentovať svoju prácu, ohodnotiť svoj výkon. Pripraviť žiakov na pantomímu.

	Typ vyučovacej hodiny:
	kombinovaná hodina

	Organizačné formy práce:
	frontálna, práca vo dvojiciach, skupinová práca

	Vyučovacie metódy:
	motivačný rozhovor, rozprávanie, vysvetlenie, metóda tvorivej dramatiky – dramatická hra, rolová hra, pochvala, povzbudenie

	Didaktické zásady:
	zásada primeranosti, aktívnosti, názornosti, motivácie, postupnosti

	Medzipredmetovévzťahy:
	Prírodoveda, Etická výchova, Školienka, Výtvarná výchova

	Pomôcky a didaktická technika:
	text z pracovného listu, kartičky so slovami, lepidlo, výkres, kvety, kostýmy,
písmená, obrázky k tajničke



	Čas:
	Činnosť učiteľa:
	Činnosť žiakov:

	
5 min.
			Evokácia /Motivácia/:

	
	 Piesňou o včielkach, motýľoch, lienkach, mravcoch..
Dnešnou hodinou nás bude sprevádzať jedna kamarátka Lienky Školienky. Kto je to sa dozviete, ak vylúštite nasledovnú tajničku.
	Žiaci sedia v komunite na koberci, kde majú pred sebou obrázky.

	
	Tajnička – doplňte začiatočné písmeno podľa obrázkov (veverička, čerešňa, ihla, egreš, lopta, kvet, auto) – včielka
	Pod obrázok si žiaci ukladajú začiatočné písmeno z obrázka    a dostanú názov tajničky.

	
	Dramatická hra: „Príbehy rozprávané po jednom slove“
Žiaci sedia v kruhu, učiteľ začína príbeh ustálenou
formulou, napr. „Bola raz jedna včielka...“  Žiaci potom pokračujú v príbehu tak, že každý povie len jedno slovo. Končí sa, keď vznikne nejaký celok. Je potrebné dbať na gramatickú správnosť a nadväznosť viet. Takto sa vystriedajú všetci žiaci, pričom vždy to nasledujúce povie také slovo, ktoré vhodne dopĺňa vetu. Tieto krátke vety utvoria príbeh vytvoreného detskou fantáziou. Po ukončení hry sa pokúsia niektorí žiaci plynulo a súvislo zopakovať vety (príbeh), ktoré predtým spoločne vymysleli.
	Žiaci sa potom zahrajú dramatickú hru, kde tvoria jednoduché vety zložené zo slov, ktorými vhodne dopĺňajú vetu.

	
	Aké je teraz ročné obdobie? Kedy včielky navštevujú kvety? Kde žijú včely?
	Žiaci sa zapájajú do motivačného rozhovoru.

	
	V komunite sa rozprávame o včielkach. Predstav si, že si včela ako by sa cítil?
	Palcom vyjadria svoje pocity.

	
	Kam zaletíš?
Rozprávame sa o tom, kam by sme chceli zaletieť, keby sme boli včelou. Prečo? 
	Žiaci doplnia vetu: Ak by som bola včelou, zaletela by som...

	
	Energizér: Napodobni bzučaním včielky.
	Prechod na miesta.

	
20 min.



			Sprístupňovanie učiva /Expozícia/:

	
	[bookmark: _GoBack]Oboznámenie žiakov s cieľom vyučovacej hodiny: Dnes si prečítame rozprávku „Včely na výzvedách“. Rozprávku budeme i dramatizovať.
	Žiaci majú pred sebou pracovný list, kde sledujú text, ktorý číta učiteľ.

	
	Učiteľ prečíta text: „Včely na výzvedách“.
Práca s textom:čítanie textu, jeho analýza, nácvik čítania viet s priamou rečou a otázkami.
	Nácvik čítania opytovacích viet individuálne.

	
	Práca vo dvojiciach:Slová na kartičkách uložiť do správnych súvislostí a nalepiť na výkres.
Včely zaleteli k _________________ čerešni, jabloni, smreku, fialke, tulipánu, púpave. – ocenenie potleskom      
	Žiaci si vo dvojiciach ukladajú slová na kartičkách do správnych súvislostí, lepia na výkres, aby si zapamätali, v akom poradí leteli včielky k rastlinám. Dvojice sa prezentujú a kontrolujú, či správne vyriešili úlohu.

	
	Dramatizované čítanie „Včely na výzvedách“.
	Žiakom rozdelíme role pri čítaní textu: rozprávač, včielky, jabloň, čerešňa.





	
15 min.
			Precvičovanie a upevňovanie učiva /Aplikácia a Fixácia/:

	
	Dramatická hra: „Včely na výzvedách“
Po oboznámení sa s textom si rozdelíme žiakom role: 
rozprávač, včielky ( 1-2 žiaci), stromy: jabloň, čerešňa, kvety: fialky, tulipán, ...
	Žiaci sa oblečú do kostýmov, rozprávač číta text. Ostatní žiaci sa snažia hrať svoje role spontánne. Ostatní žiaci hodnotia svojich spolužiakov potleskom.

	
5 min.
		Záver:

	
	Energizér: - pieseň: Fialôčka, fiala
	Žiaci sa presunú do záverečnej komunity, kde si  zaspievajú pieseň o fialke.

	
	V záverečnej komunite zhodnotíme prácu žiakov, učiteľ zisťuje, čo sa žiakom páčilo, či sa im dramatizácia rozprávky páčila a čo nové sa naučili.
	Žiaci sa navzájom oceňujú.

	
	Zadanie domácej úlohy: čítať rozprávku „Včely na výzvedách“ a ilustrovať rozprávku do zošita.
Odlet na miesta: Pozdrav ostatných bzučaním a odlet na miesta.
	Žiacimajú za úlohu nakresliť príbeh, ktorý na hodine počulia dramatizovali. S nákresom som im pomohla tak, že na tabuľu som im načrtla danúsituáciu.



Hodnotenie vyučovacej hodiny:
Vyučovacia hodina tvorivého čítania s využitím dramatických hier podľa nášho názoru splnila svoj cieľ. Žiaci nemali čas nudiť sa. Počas celej hodiny aktívne pracovali, či už frontálne, vo dvojiciach alebo v skupine. Prostredníctvom aktivizujúcich metód samostatne a tvorivo mysleli, tiež vzájomne medzi sebou kooperovali. Nechýbala ani možnosť slobodnej diskusie, či vzájomného rozhovoru. Poznatky o včele im neboli celkom cudzie. Veľa sa o tomto najužitočnejšom hmyze dozvedeli v rámci besedy „Niečo zaujímavé o mede“, aj na iných vyučovacích hodinách v rámci medzipredmetových vzťahov a z vlastného pozorovania. Na  motiváciu sme  žiakom pripravili tajničku, pri ktorej sme aktivizovali aj slabších žiakov, kde sa dozvedeli, že dnešnou hodinou ich bude sprevádzať jedna kamarátka Lienky Školienky a to Včielka Madlenka, ktorú poznali z predmetu Školienka. Aktivizujúca metóda – dramatická hra „Príbehy rozprávané po jednom slove“ posunula žiakov do polohy tvorcov a zároveň lovcov vo svojej pamäti. V tejto hre žiaci tvorili príbehy rozprávané po jednom slove. Zo začiatku sme museli upozorňovať žiakov na to, aby pridávali vždy len jedno slovo a aby tieto jednoduché vety na seba nadväzovali. Hra sa žiakom páčila, zasahovať sme museli iba pri gramatickej správnosti slov, nakoľko polovica triedy je maďarskej národnosti. Dramatickú hru sme si zvolili na precvičovanie súvislého tvorenia jednoduchých viet v úvodnej časti hodiny. Napriek obtiažnosti hry sa do nej aktívne zapájali aj slabšie prospievajúci žiaci, čím sme spestrili vyučovaciu hodinu slovenského jazyka a literatúry. Po motivačnom rozhovore o včelách sme zisťovali od žiakov, kam by chceli zaletieť ak by boli včelami, ako sa cítia v roli včely, aké pocity majú, potom sa žiaci premenili na včely a bzučaním sa presunuli na miesta. 
V expozičnej časti sme žiakov oboznámili s cieľom vyučovacej hodiny, prečítali sme im rozprávku Včely na výzvedách a po jeho analýze sme sa venovali nácviku čítania viet s priamou rečou a opytovacích viet. Po prečítaní rozprávky a zapojení všetkých žiakov do čítania sme ich pochválili. Potom žiaci pokračovali v práci vo dvojiciach, kde si ukladali slová na kartičkách do správnych súvislostí, lepili ich na výkres, aby si zapamätali pri dramatizácii poradie, v akom leteli včielky k rastlinám. Dvojice sa prezentovali a kontrolovali si, či správne vyriešili úlohu. Jedna dvojica zle vyriešila úlohu, poplietli poradie slov. Nasledovalo dramatizované čítanie, kde sme žiakom rozdelili role pri čítaní textu: rozprávač, včielky, jabloň, čerešňa.
V aplikačnej a fixačnej časti sme využili aktivizujúcu metódu – dramatickú hru „Včely na výzvedách“.  Žiaci sa obliekli do kostýmov, ktoré sme mali k dispozícii z dramatického krúžku Školienka. Rozprávač čítal text. Ostatní žiaci sa snažili hrať svoje role spontánne. Na záver žiaci hodnotili svojich spolužiakov potleskom. Keďže si žiaci túto rozprávku ľahko zapamätali, žiaci spontánne napodobňovali dej rozprávky, predviedli nám improvizované divadielko, čím nás príjemne prekvapili, čo bolo aj cieľom vyučovacej hodiny. Na záver sme si sadli do komunity, kde sme si zaspievali pieseň o fialke. Vyhodnotili sme si a zhrnuli poznatky z vyučovania, navzájom sa žiaci ocenili, kde si rozvíjali slovnú zásobu rozprávaním o svojich pocitoch pri práci a zadali domácu úlohu. Žiaci sa premenili na včielky, pozdravili ostatných bzučaním a odleteli na miesta.

